নাগৰিকত্ব সংশোধনী বিধেয়ক ২০১৬ ৰ সমৰ্থন জনাইছে শিলচৰৰ কমিটি অন কালচাৰ ফৰ পিচ এণ্ড ইন্টিগ্ৰিটি সংগঠনে। সোমবাৰে শিলচৰ প্ৰেছক্লাৱত সংবাদ মেল পাতি সংগঠনটোৰ অধ্যক্ষ এছ কমলাকান্ত সিংহই এই কথা জনায়।
তেওঁ কয় যে অসমৰ বৃহত্তৰ মণিপুৰী সমাজে নাগৰিকত্ব সংশোধনী বিধেয়কক সমৰ্থন জনাইছে। সম্প্ৰতি মণিপুৰী সাহিত্য পৰিষদ, মৈৰা পাইবি সংগঠন সহ মণিপুৰী সমাজৰ শীৰ্ষ সংগঠন সমূহ বিধেয়কখনৰ পক্ষত থিয় দিছে ।
ইতিমধ্যে জেপিচিৰ স'তে সাক্ষাৎকাৰ কৰিবলৈ সংগঠনৰ ফালৰ পৰা আমি আৱেদন জনাইছো। মণিপুৰী সকল বৃহত্তৰ হিন্দু ধৰ্মালম্বী লোকক লৈ এইখন দেশত বাস কৰিব বিচাৰে। ভাৰতবৰ্ষখন ধৰ্মীয় তথা দ্বিজাতি তত্ত্বত বিভাজন হৈছিল। এইক্ষেত্ৰত ধৰ্মৰ ভিত্তিত হিন্দু সকলক নাগৰিকত্ব দিয়াৰ ক্ষেত্ৰত সমূহ নাগৰিকে বিধেয়কখন সমৰ্থন কৰা উচিত বুলি তেওঁ মন্তব্য কৰে।
আনহাতে কালিৰ সংবাদ মেলত সংগঠনটোৰ পক্ষে ড° কে এন চাং সিংহ, অধিবক্তা শান্তনু নায়েক, কে এইচ ধীৰেন সিংহ, ড°এইচ ৰাজমণি সিংহ আৰু থৈবা সিংহই বিধেয়কৰ পক্ষত জোৰদাৰ সমৰ্থন জনায়। তেওঁলোকে কয়, মণিপুৰী সমাজৰ সমৰ্থন নাই বুলি এটা পক্ষই যি বিবৃতি দিছে সেয়া সম্পূৰ্ণ ভিত্তিহীন।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
